ભારતે ટોસ જીતીને સાઉથ આફ્રિકાને પહેલી બેટિંગ માટે આમંત્રણ આપ્યું હતું. ઓપનિંગમાં આવેલા માર્કરામે પહેલી ઓવરમાં એક ફોર મારી હતી. એક તરફ શાર્દુલ અને બીજી તરફ બુમરાહે બોલિંગ આક્રમણ ચાલુ કર્યું હતું. પાંચ ઓવર પછી યજમાન ટીમનો સ્કોર ૧૮ રન હતો. સાતમી ઓવરમાં શાર્દુલે ભારતીય ટીમને પહેલી સફળતા અપાવી હતી. હાશિમ અમલા તેનો પહેલો શિકાર બન્યો હતો. અમલા માત્ર ૧૦ રનનું જ યોગદાન આપી શક્યો હતો. ત્યારબાદ ડી વિલિયર્સ વન ડાઉન આવ્યો હતો. આ દરમિયાન શાર્દુલના બદલે ર્હાિદક પંડયાને બોલિંગ માટે બોલાવવામાં આવ્યો હતો. ત્યારબાદ બોલિંગમાં ફેરફાર કરીને શાર્દુલને પરત લાવીને બુમરાહને બદલાયો હતો. શાર્દુલે ૧૦મી ઓવરમાં માર્કરામને પણ પેવેલિયન ભેગો કરી દીધો હતો. શ્રેયસ ઐયરના કેચના કારણે માર્કરામ સસ્તામાં પેવેલિયન ભેગો થઈ ગયો હતો. ૧૦ ઓવર પછી આફ્રિકાનો સ્કોર બે વિકેટના નુકસાને ૪૪ રન હતો. પંદર ઓવર બાદ આફ્રિકા ૫૯ રન બનાવી શક્યું હતું. ત્યારબાદ સ્પિન એટેક શરૃ કરવામાં આવ્યો હતો. અઢારમી ઓવરમાં ડિવિલિયર્સે કુલદીપની બોલિંગમાં સતત ત્રણ ચોગ્ગા ફટકારીને ટીમનો સ્કોર થોડો વધાર્યો હતો. ત્યારબાદ ચહલની ઓવરમાં ઝોન્ડો એલબી થયો હતો પણ ટીવી એમ્પાયરે તેને રિવ્યૂની તક દ્વારા નોટઆઉટ આપ્યો હતો. બોલ તેના ગ્લોવ્ઝને વાગીને તેના પેડને અડયો હતો. ઝોન્ડોએ ત્યારબાદ બે સિક્સ ફટકારી હતી. ત્યારબાદ ચહલે ડિવિલયર્સને બોલ્ડ કરીને ભારતને ત્રીજી સફળતા અપાવી હતી.